สหกรณ์บินไทยกำไรทะลุ 1420 ล้าน
เมื่อเวลา 14.00 น. วันที่ 17 ธ.ค. ที่ห้องประชุมประชาสโมสร โรงแรมอวานี่โฮเทล แอนด์ คอนเวนชั่น เซ็นเตอร์ อ.เมืองขอนแก่น นายธำรง ไก่ฟ้า ผู้ตรวจการกรมส่งเสริมสหกรณ์ กระทรวงเกษตรและสหกรณ์ เป็นประธานเปิดการเสวนาสหกรณ์ออมทรัพย์ทั่วประเทศ ประจำปี 2559 ในหัวข้อ สหกรณ์ออมทรัพย์จะไปสังกัดกระทรวงไหน/เหลียวหลังแลหน้าเศรษฐกิจและการเมืองไทย ซึ่งจัดขึ้นโดยสหกรณ์ออมทรัพย์ พนักงานการบินไทย จำกัด มีประธานฯ, ผู้จัดการและคณะกรรมการสหกรณ์ออมทรัพย์ทั่วทั้งประเทศเข้าร่วมเสวนากว่า 500 คน,นายชาติ ฟ้าปกาสิต รองประธานกรรมการสหกรณ์ออมทรัพย์ พนักงานการบินไทย จำกัด กล่าวว่า สหกรณ์ออมทรัพย์ พนักงานการบินไทย เป็นสหกรณ์ขนาดใหญ่อันดับ 2 รองจากสหกรณ์ออมทรัพย์การไฟฟ้าฯ มีสมาชิกกว่า 27,000 คน ช่วงปิดงบดุลประจำปี 2559 มีผลกำไรมากที่สุดในประวัติการณ์ โดยปี 2558 มีกำไร 1,340 ล้านบาท ปี 2559 กำไรสุทธิอยู่ที่ 1,420 ล้านบาท โตขึ้นร้อยละ 6.8 ขณะที่การปันผลร้อยละ 6.8 ของจำนวนหุ้นและร้อยละ 9ของดอกเบี้ยเงินกู้เพื่อให้สมาชิกสหกรณ์ฯได้รับการปันผลในจำนวนที่เหมาะสม จากผลกำไรดังกล่าวในปี 2560 จึงเน้นเรื่องการจัดสวัสดิการสมาชิกคือการทำประกันสุขภาพให้กับสมาชิกทุกคน ขณะเดียวกันได้จัดสรรงบประมาณ 15 ล้านบาทสำหรับจัดทำเป็นกองทุนสร้างความเข้มแข็งใช้เป็นหลักประกันให้กับสมาชิก โดยเฉพาะผู้ค้ำประกันไม่ต้องกังวลปัญหาผู้กู้เสียชีวิต หรือหนี้เสีย อย่างไรก็ตาม สหกรณ์ยังคงกำหนดอัตราดอกเบี้ยเงินฝากประเภทต่างๆ เริ่มตั้งแต่ร้อยละ 2.8-4 ขณะที่ดอกเบี้ยเงินกู้แต่ละประเภท ยังอยู่ที่อัตราเริ่มต้นร้อยละ 4.7,นายชาติกล่าวต่ออีกว่า สัดส่วนหนี้เสียในปี 2559 หนี้เสียเพียง 30,000 บาทเท่านั้น ซึ่งคณะกรรมการกำลังหาแนวทางแก้ไขปัญหา สิ่งที่หน้ากังวลใจของสหกรณ์ฯทั่วประเทศ คือนอกจากทิศทางเศรษฐกิจของประเทศที่ต้องจับตามองในภาพรวมในด้านต่างๆแล้วนั้น ยังคงมีเรื่องของการโอนย้ายสหกรณ์ของประเทศไทย ทั้ง 7 ประเภท ที่หลายฝ่ายกำลังต้องการความชัดเจนว่าจะขึ้นตรงกับหน่วยงานใดภายใต้แนวทางการปฏิรูปของรัฐบาล จากการหารือของสหกรณ์ส่วนใหญ่ต่างต้องการอยู่กับกรมส่งเสริมสหกรณ์ สังกัดกระทรวงเกษตรและสหกรณ์ตามเดิม แต่แนวทางการปฏิรูปหรือการพยายามมาแทรกแซงสหกรณ์นั้นมีการนำเสนอในการโอนย้ายสหกรณ์ทั้งหมดไปอยู่กระทรวงการคลัง ซึ่งสหกรณ์ทั้ง 7 ประเภทต้องการที่จะอยู่ร่วม และไม่อยากแยกกันไปไหน หากมีการปฏิรูปหรือโอนย้ายจริง อยากขอเรียกร้องให้รัฐบาลตั้งองค์กรอิสระขึ้นมากำกับดูแลสหกรณ์ประเภทต่างๆของประเทศไทยด้วย.
สหกรณ์ออมทรัพย์ พนักงานการบินไทย เป็นสหกรณ์ขนาดใหญ่อันดับ 2 รองจากสหกรณ์ออมทรัพย์การไฟฟ้าฯ มีสมาชิกกว่า 27,000 คน ช่วงปิดงบดุลประจำปี 2559 มีผลกำไรมากที่สุดในประวัติการณ์ โดยปี 2558 มีกำไร 1,340 ล้านบาท ปี 2559 กำไรสุทธิอยู่
ขอนแก่น,สหกรณ์การบินไทย,กำไรสุทธิ,ชาติ ฟ้าปกาสิต,ธำรง ไก่ฟ้า